Eftirlitsmenn um borð í skip Brims - fengu myndefnið strax í sumar . Fiskistofa fékk í sumar vitneskju um myndefnið og þann vitnisburð sem honum fylgdi og birtist í fréttaskýringaþættinum Kveik í gærkvöldi . Sett hefur verið af stað rannsókn og málið sett í farveg sem mögulegt brotamál en stofnunin var bundin ákveðnum trúnaði gagnvart heimildarmanninum . Síðan þetta mál kom upp hefur Fiskistofa sent eftirlitsmenn með í veiðiferðir hjá útgerðinni Brimi sem gerir út togarann Kleifaberg . Í tilkynningu Fiskistofu segir að stjórnendur stofnunarinnar hafi margoft bent á galla í reglum um vigtun afla bæði gagnvart ráðuneyti , stjórnmálamönnum og á opinberum vettvangi . Þar segir ennfremur [ millifyrirsagnir eru Fiskifrétta ] . Nefna má að Fiskistofa gerði tillögur að mögulegum breytingum á vigtarlöggjöfinni og skilaði til ráðuneytis sjávarútvegsmála . Ráðuneytið vann frumvarp á grundvelli þeirra sem dagaði uppi . Stofnunin telur sem fyrr mjög brýnt að endurskoða reglur um vigtun sjávarfangs með þeim hætti að eftirlit og viðbrögð við brotum geti verið markvissari en nú er . 14 mál rannsökuðFiskistofa hélt úti svonefndum bakreikningsrannsóknum á mögulegum brotum á vigtarlöggjöfinni á árunum 2006 - 2012 . Niðurstaða þeirra 14 mála sem tekin voru fyrir reyndist vera að 9 voru felld niður vegna þess að ekki var sýnt fram á óeðlilegt misræmi , 2 málum var vísað til annarra stjórnvalda vegna gruns um tegundasvindl og einu máli lauk fyrir dómstólum . Það varð ljóst að árangur af þessum rannsóknum var í engu samræmi við þann tíma og fjármuni sem í þær var lagt . Því var tekin sú ákvörðun í samráði við ráðuneytið að stofnunin beindi kröftum sínum að öðru og árangursríkara eftirliti á grundvelli áhættugreiningar . Sjómenn tilkynna frávikFiskistofa hefur í mörg ár lagt áherslu á birtingu upplýsinga um veiðar , vigtun og vinnslu . Sjómennirnir eru þeir sem ísa fiskinn og sé afli að hluta í raun skráður sem ís við endurvigtun er verið að hafa af áhöfninni réttan aflahlut og flytja ágóðann af útgerð til vinnslu . Sjómenn hafa því tekið þessari upplýsingagjöf fagnandi og telja hana veita aðhald . ÁhættugreiningGagnaöflun Fiskistofu er einnig notuð til svonefndrar áhættugreiningar þar sem leitast er við að meta hvar árangursríkast er að bera niður í eftirliti út frá frávikum í aflasamsetningu eða íshlutfalli , svo dæmi séu nefnd . Þetta hefur reynst vel . Nefna má að birting frávika við endurvigtun eftir því hvort eftirlitsmaður er viðstaddur eða ekki hefur dregið fram þau fyrirtæki þar sem endurvigtun sker sig úr . Með þessu móti hefur verið hægt að gera störf eftirlitsmanna markvissari . Fjöldi eftirlitsmanna og viðvera þeirra á sjó , í höfnum og vinnslu er því ekki einhlítur mælikvarði á umfang og árangur eftirlitsins .